title: Euroopan parlamentin päätös, tehty 5 päivänä toukokuuta 2010, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka VIII – Euroopan oikeusasiamies

text:
               25.9.2010

               FI

               Euroopan unionin virallinen lehti

               L 252/101

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka VIII – Euroopan oikeusasiamies
   (2010/504/EU)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2008 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2008 – Nide I (C7-0179/2009) (2),
   ottaa huomioon Euroopan oikeusasiamiehen vuosikertomuksen vastuuvapauden myöntävälle viranomaiselle vuonna 2008 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2008 ja tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0070/2010),

               1.

               myöntää Euroopan oikeusasiamiehelle vastuuvapauden talousarvion toteuttamisesta varainhoitovuonna 2008;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 71, 14.3.2008.

      (2)  EUVL C 273, 13.11.2009, s. 1.

      (3)  EUVL C 269, 10.11.2009, s. 1.

      (4)  EUVL C 273, 13.11.2009, s. 122.

      (5)  EYVL L 248, 16.9.2002, s. 1.
    ---documentbreak---

               25.9.2010

               FI

               Euroopan unionin virallinen lehti

               L 252/102

         EUROOPAN PARLAMENTIN PÄÄTÖSLAUSELMA
   5. toukokuuta 2010,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka VIII – Euroopan oikeusasiamies
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2008 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2008 – Nide I (C7-0179/2009) (2),
   ottaa huomioon Euroopan oikeusasiamiehen vuosikertomuksen vastuuvapauden myöntävälle viranomaiselle vuonna 2008 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2008 ja tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0070/2010),

               1.

               panee merkille, että vuonna 2008 Euroopan oikeusasiamiehellä oli käytettävissään maksusitoumusmäärärahoja yhteensä 9 miljoonaa euroa (8,2 miljoonaa euroa vuonna 2007), joiden käyttöaste oli 91,51 prosenttia eli alhaisempi kuin muilla toimielimillä keskimäärin (95,67 prosenttia);

               2.

               panee merkille, että tilintarkastustuomioistuimen vuosikertomuksen mukaan tarkastus ei antanut aihetta merkittäviin huomautuksiin Euroopan oikeusasiamiehen osalta;

               3.

               panee merkille, että vuosina 2003–2008 maksusitoumusmäärärahat ovat kasvaneet kaksinkertaisiksi 4,4 miljoonasta eurosta 9 miljoonaan euroon ja virkojen määrä on noussut 31:stä 57:ään (6 uutta virkaa vuonna 2009), kun taas kanteluiden määrä on noussut 2 436:sta 3 346:een ja aloitettujen uusien tutkimusten määrä 253:sta 293:een; toteaa, että virkojen määrä ei lisääntynyt kolmen viime varainhoitovuoden aikana, mutta niiden määrää suunniteltiin lisättävän 63:een vuonna 2009; panee merkille myös, että vuonna 2008 tehtyjen sisäisten uudelleenjärjestelyiden jälkeen 57 virasta 24 on tarkoitettu kanteluiden analysoimiseen ja tutkimusten suorittamiseen (oikeudellinen osasto) ja 31 kanteluiden kirjaamiseen, jakamiseen ja seurantaan sekä muuhun sellaiseen työhön, joka ei suoranaisesti liity viraston varsinaiseen toimintaan (hallinto- ja rahoitusosastot);

               4.

               muistuttaa, että oikeusasiamiehen ja parlamentin toistaiseksi voimassa olevassa yhteistyötä koskevassa puitesopimuksessa, joka tuli voimaan 1. huhtikuuta 2006, määrätään, että parlamentti tarjoaa tiettyjä hallinnollisia palveluita, kuten rakennuksia, tietotekniikkaa, viestintää, oikeudellista neuvontaa, työterveyshuoltoa, koulutusta, käännöksiä ja tulkkausta koskevia palveluja;

               5.

               panee merkille sisäisen tarkastuksen yksikön yksilöimät keskeiset alat, erityisesti julkisia hankintoja koskevan menettelyn tarkastamisen, mukaan lukien kesken olevien toimien seuranta, avustuksia koskevat tarkastukset sekä vuoden 2007 tarkastusten valmiiksi saattamisen ja niistä raportoinnin; pitää tarkastustuloksia myönteisinä, erityisesti huomiota, että julkisia hankintoja koskeva menettely on kehittynyt huomattavasti ja että kahta vuoden 2005 tarkastuksessa avoimeksi jäänyttä toimea oli parannettu, samoin kuin huomiota, että avustusten myöntämisessä noudatetaan lainsäädäntöä sekä avoimuuden ja moitteettoman varainhoidon periaatteita;

               6.

               panee kuitenkin merkille, että sisäisessä tarkastuksessa tuli ilmi aloja, joissa parannuksiin on edelleen varaa ja että etenkin hankintamenettelyasiakirjojen pitäisi sisältää kattavammat tiedot, toimituspäivän muuttaminen olisi voitava hyväksyä ainoastaan poikkeustapauksissa, tarjouskilpailumenettelyjen ajoitus olisi suunniteltava paremmin ja ristiriitaiset lausekkeet sopimuksissa olisi korjattava ennen niiden allekirjoittamista; edellyttää, että oikeusasiamies seuraa näitä kysymyksiä ja ilmoittaa niistä parlamentille toimintakertomuksessaan;

               7.

               panee tyytyväisenä merkille, että oikeusasiamies on päättänyt julkaista oikeusasiamiehen taloudellisia etuja koskevan ilmoituksen ja että se julkaistaan oikeusasiamiehen verkkosivustolla;

               8.

               pyytää uudelleen oikeusasiamiestä sisällyttämään toimintakertomukseensa luvun, jossa annetaan yksityiskohtainen selvitys niistä toimista, joita parlamentin aikaisempien vastuuvapauspäätösten johdosta on vuoden aikana toteutettu.

      (1)  EUVL L 71, 14.3.2008.

      (2)  EUVL C 273, 13.11.2009, s. 1.

      (3)  EUVL C 269, 10.11.2009, s. 1.

      (4)  EUVL C 273, 13.11.2009, s. 122.

      (5)  EYVL L 248, 16.9.2002, s. 1.


title: Neuvoston päätös (YUTP) 2016/1791, annettu 12 päivänä heinäkuuta 2016 Keski-Afrikan tasavallassa toteutettavan Euroopan unionin YTPP-sotilaskoulutusoperaation (EUTM RCA) asemaa Keski-Afrikan tasavallassa koskevan Euroopan unionin ja Keski-Afrikan tasavallan välisen kirjeenvaihtona tehtävän sopimuksen allekirjoittamisesta ja tekemisestä unionin puolesta

text:
               11.10.2016

               FI

               Euroopan unionin virallinen lehti

               L 274/31

         NEUVOSTON PÄÄTÖS (YUTP) 2016/1791,
   annettu 12 päivänä heinäkuuta 2016
   Keski-Afrikan tasavallassa toteutettavan Euroopan unionin YTPP-sotilaskoulutusoperaation (EUTM RCA) asemaa Keski-Afrikan tasavallassa koskevan Euroopan unionin ja Keski-Afrikan tasavallan välisen kirjeenvaihtona tehtävän sopimuksen allekirjoittamisesta ja tekemisestä unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 19 päivänä huhtikuuta 2016 päätöksen (YUTP) 2016/610 (1) Keski-Afrikan tasavallassa toteutettavasta Euroopan unionin YTPP-sotilaskoulutusoperaatiosta (EUTM RCA). Siinä säädetään, että unionijohtoisten yksikköjen ja henkilöstön asemasta, mukaan lukien niiden tehtävän suorittamisen ja sujuvan kulun edellyttämistä erioikeuksista, vapauksista ja muista takeista, sovitaan Euroopan unionista tehdyn sopimuksen (SEU) 37 artiklan nojalla ja Euroopan unionin toiminnasta tehdyn sopimuksen (SEUT) 218 artiklassa määrättyä menettelyä noudattaen tehdyllä sopimuksella.

               (2)

               Neuvoston hyväksyttyä samana eli 19 päivänä huhtikuuta 2016 päätöksen neuvottelujen aloittamisesta unionin ulkoasioiden ja turvallisuuspolitiikan korkea edustaja on (SEU) 37 artiklan mukaisesti neuvotellut unionin ja Keski-Afrikan tasavallan välisen kirjeenvaihtona tehtävän sopimuksen EUTM RCA:n asemasta Keski-Afrikan tasavallassa.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu tämän päätöksen täytäntöönpanoon eikä siten osallistu tämän operaation rahoitukseen.

               (4)

               Kirjeenvaihtona tehtävä sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Keski-Afrikan tasavallassa toteutettavan Euroopan unionin YTPP-sotilaskoulutusoperaation (EUTM RCA) asemaa Keski-Afrikan tasavallassa koskeva Euroopan unionin ja Keski-Afrikan tasavallan välinen kirjeenvaihtona tehtävä sopimus unionin puolesta.
   Kirjeenvaihtona tehtävän sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa kirjeenvaihtona tehtävä sopimus unionia sitovasti.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä heinäkuuta 2016.

            Neuvoston puolesta

            Puheenjohtaja

         P. KAŽMIR

      (1)  Neuvoston päätös (YUTP) 2016/610, annettu 19 päivänä huhtikuuta 2016, Keski-Afrikan tasavallassa toteutettavasta Euroopan unionin YTPP-sotilaskoulutusoperaatiosta (EUTM RCA) (EUVL L 104, 20.4.2016, s. 21).


title: 2010/73/: Neuvoston päätös, tehty 25 päivänä tammikuuta 2010 , päätöksen 2009/472/EY kumoamisesta ja Mauritanian islamilaisen tasavallan kanssa käytyjen AKT–EY-kumppanuussopimuksen 96 artiklan mukaisten neuvottelujen jatkotoimista

text:
               10.2.2010

               FI

               Euroopan unionin virallinen lehti

               L 37/50

         NEUVOSTON PÄÄTÖS,
   tehty 25 päivänä tammikuuta 2010,
   päätöksen 2009/472/EY kumoamisesta ja Mauritanian islamilaisen tasavallan kanssa käytyjen AKT–EY-kumppanuussopimuksen 96 artiklan mukaisten neuvottelujen jatkotoimista
   (2010/73/EU)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1), sellaisena kuin se on tarkistettuna Luxemburgissa 25 päivänä kesäkuuta 2005 (2), jäljempänä ’AKT–EY-kumppanuussopimus’, ja erityisesti sen 96 artiklan,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä (3) ja erityisesti sen 3 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Mauritanian islamilainen tasavalta on pannut täytäntöön yhteisesti hyväksyttävän ratkaisun kriisiin Mauritanian islamilaisen tasavallan kanssa käytävien AKT–EY-kumppanuus-sopimuksen 96 artiklan mukaisten neuvottelujen päättämisestä 6 päivänä huhtikuuta 2009 tehdyn neuvoston päätöksen 2009/472/EY (4) mukaisissa aiheellisissa toimenpiteissä määritellyllä tavalla.

               (2)

               Mauritanian islamilainen tasavalta on palannut perustuslailliseen järjestykseen.

               (3)

               Jotta voidaan edistää maan vakautta ja välttää uudet tilanteet, joissa rikotaan AKT–EY-kumppanuussopimuksen 9 artiklassa tarkoitettuja olennaisia osia, olisi edistettävä osallistavaa kansallista vuoropuhelua, johon otetaan mukaan kaikki asiaankuuluvat ja asiasta kiinnostuneet poliittiset ja yhteiskunnalliset toimijat, ja käynnistettävä yhteistyö uudelleen.

               (4)

               Päätös 2009/472/EY olisi näin ollen kumottava, ja Mauritanian islamilaisen tasavallan kanssa olisi aloitettava uudelleen poliittinen vuoropuhelu, jolla pyritään lujittamaan demokratiaa, ehkäisemään perustuslainvastaiset hallituksen vaihdokset, uudistamaan instituutioita ja asevoimien roolia, edistämään politiikan ja talouden hyvää hallintoa, vahvistamaan oikeusvaltiota ja edistämään ihmisoikeuksia sekä palauttamaan instituutioiden vallanjaon tasapaino,

         ON HYVÄKSYNYT TÄMÄN PÄÄTÖKSEN:
   1 artikla
   Kumotaan päätös 2009/472/EY.
   2 artikla
   AKT–EY-kumppanuussopimuksen 8 artiklassa tarkoitettua poliittista vuoropuhelua käydään Mauritanian islamilaisen tasavallan kanssa tämän päätöksen liitteenä olevan kirjeen mukaisella tavalla.
   3 artikla
   Tämä päätös tulee voimaan päivänä, jona se hyväksytään.
   Sen voimassaolo päättyy 25 päivänä tammikuuta 2012. Sitä voidaan tarvittaessa tarkastella uudelleen Euroopan unionin toteuttamien seurantakäyntien perusteella.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 25 päivänä tammikuuta 2010.

            Neuvoston puolesta

            Puheenjohtaja

         C. ASHTON

      (1)  EYVL L 317, 15.12.2000, s. 3.

      (2)  EUVL L 209, 11.8.2005, s. 27.

      (3)  EYVL L 317, 15.12.2000, s. 376.

      (4)  EUVL L 156, 19.6.2009, s. 26.

      LIITE
      Arvoisa presidentti,
      Olemme tyytyväisinä panneet merkille, että Mauritania on palannut perustuslailliseen järjestykseen pantuaan täytäntöön pääosan Dakarin sopimuksen mukaisista toimenpiteistä ja erityisesti sen jälkeen, kun Teidät nimitettiin valtionpäämieheksi. Tällä perusteella meillä on ilo vahvistaa, että Euroopan unionin ja Mauritanian islamilaisen tasavallan välinen yhteistyö käynnistetään uudelleen täysimääräisenä.
      Toteamme, että Dakarin sopimuksen allekirjoittaneet poliittiset tahot sitoutuivat sopimuksen 4-VII artiklan mukaisesti osallistavan kansallisen vuoropuhelun jatkamiseen ja tehostamiseen kansallisen sovinnon ja demokratian lujittamiseksi. Kuten kansainvälisen kontaktiryhmän jäsenet jo totesivat 10 päivänä syyskuuta 2009 pidetyssä viimeisimmässä kokouksessaan, tämän vuoropuhelun käyminen olisi toivottavaa. On rohkaisevaa huomata, että eri osapuolet ovat halukkaita tähän vuoropuheluun. Vaikuttaa ilmeiseltä, että tiettyjä 6 päivänä elokuuta 2008 tapahtuneeseen vallankaappaukseen johtaneita perusongelmia ei ole saatu ratkaistua. Dakarin sopimuksessa mainittuihin vuoropuhelun aiheisiin kuuluvat erityisesti demokratian lujittaminen, perustuslainvastaisten hallituksen vaihdosten ehkäiseminen, instituutioiden ja asevoimien roolin uudistaminen, politiikan ja talouden hyvä hallinto, oikeusvaltion lujittaminen ja ihmisoikeuksien edistäminen sekä instituutioiden vallanjaon tasapainon palauttaminen. Mauritaniassa ilmenneet turvallisuusuhat korostavat tarvetta käsitellä tässä vuoropuhelussa turvallisuuteen liittyviä kysymyksiä, turvallisuuden ja kehityksen välinen yhteys mukaan lukien.
      Euroopan unioni pitää kaikkia maanne vakautta edistäviä, edellä mainitun kaltaisia aiheita erittäin tärkeinä. Koska nämä aiheet ovat molemminpuolisen edun mukaisia ja ottaen huomioon, että Euroopan unionin yhteistyö Mauritanian kanssa hallinnon alalla on ollut merkittävää, ehdotamme, että AKT–EY-kumppanuussopimuksen 8 artiklan mukaista Mauritanian ja Euroopan unionin välistä poliittista vuoropuhelua vahvistetaan ja siitä tehdään säännöllistä ja jäsennettyä. Tämän vuoropuhelun yksityiskohdat ja toteutustavat olisi määritettävä hallituksenne ja Mauritanian islamilaisessa tasavallassa olevien Euroopan unionin diplomaattisten edustustojen päälliköiden välisellä yhteisellä sopimuksella.
      Yksi tämän vuoropuhelun tavoitteista on edellä mainitun osallistavan kansallisen vuoropuhelun edistäminen ja sen tulosten tiivis seuraaminen. Uskomme, että aikaisemmat kokemukset ja vaikeudet, jotka ovat hankaloittaneet vuoropuhelun käynnistämistä, voitaisiin ratkaista, jos mauritanialaiset eri osapuolet keskittyisivät keskusteluissaan tulevaisuuteen ja sivuuttaisivat lähimenneisyyteen liittyvät vaateet ja erimielisyydet.
      Lopuksi toteamme, että Euroopan unioni tukee Mauritanian pyrkimyksiä ratkaista sosio-ekonomiset ja poliittiset ongelmat, joita sillä on elokuun 2008 vallankaappaukseen liittyvän pitkän poliittisen kriisin, maailmanlaajuisen talouskriisin sekä uusien turvallisuusuhkien ja terrorismiuhan vuoksi.
      Kunnioittavasti
      Tehty Brysselissä 25. tammikuuta 2010

            Euroopan komission puolesta

         José Manuel BARROSO

            Euroopan unionin neuvoston puolesta

         C. ASHTON


Avis juridique important

|

32004D0062

2004/62/EY,Euratom: Neuvoston päätös, tehty 22 päivänä joulukuuta 2003, talous- ja sosiaalikomitean suomalaisen jäsenen nimeämisestä

Virallinen lehti nro L 013 , 20/01/2004 s. 0031 - 0031

Neuvoston päätös,tehty 22 päivänä joulukuuta 2003,talous- ja sosiaalikomitean suomalaisen jäsenen nimeämisestä(2004/62/EY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 259 artiklan,ottaa huomioon Euroopan atomienergiayhteisön perustamissopimuksen ja erityisesti sen 167 artiklan,ottaa huomioon talous- ja sosiaalikomitean jäsenten nimeämisestä 21 päivänä syyskuuta 2002 alkavaksi ja 20 päivänä syyskuuta 2006 päättyväksi toimikaudeksi 17 päivänä syyskuuta 2002 tehdyn neuvoston päätöksen 2002/758/EY, Euratom(1),sekä katsoo, että edellä mainitussa komiteassa on vapautunut jäsenen paikka Martti REUNAn erottua, mikä on annettu neuvostolle tiedoksi 14 päivänä huhtikuuta 2003, jaottaa huomioon Suomen hallituksen esittämät ehdokkaat,sekä saatuaan Euroopan unionin komission lausunnon,ON PÄÄTTÄNYT SEURAAVAA:Ainoa artiklaNimetään Leila KURKI talous- ja sosiaalikomitean jäseneksi Martti REUNAn tilalle tämän jäljellä olevaksi toimikaudeksi eli 20 päivään syyskuuta 2006.Tehty Brysselissä 22 päivänä joulukuuta 2003.Neuvoston puolestaPuheenjohtajaA. Matteoli(1) EYVL L 253, 21.9.2002, s. 9.


title: 2007/49/EY: Neuvoston päätös, tehty 22 päivänä tammikuuta 2007 , Montenegron Eurooppa-kumppanuuden periaatteista, ensisijaisista tavoitteista ja ehdoista

text:
               27.1.2007

               FI

               Euroopan unionin virallinen lehti

               L 20/16

      NEUVOSTON PÄÄTÖS,
   tehty 22 päivänä tammikuuta 2007,
   Montenegron Eurooppa-kumppanuuden periaatteista, ensisijaisista tavoitteista ja ehdoista
   (2007/49/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon kumppanuuksien solmimisesta osana vakautus- ja assosiaatioprosessia 22 päivänä maaliskuuta 2004 annetun neuvoston asetuksen (EY) N:o 533/2004 (1) ja erityisesti sen 2 artiklan,
   ottaa huomioon komission ehdotuksen,
   sekä katsoo seuraavaa:

               (1)

               Thessalonikissa 19 ja 20 päivänä kesäkuuta 2003 kokoontunut Eurooppa-neuvosto hyväksyi Eurooppa-kumppanuuksien käyttöönoton keinona lähentää Länsi-Balkanin maita Eurooppaan.

               (2)

               Asetuksessa (EY) N:o 533/2004 säädetään, että neuvosto päättää Eurooppa-kumppanuuksiin sisällytettävistä periaatteista, ensisijaisista tavoitteista ja ehdoista sekä niiden mahdollisista myöhemmistä mukautuksista.

               (3)

               Asetuksessa (EY) N:o 533/2004 todetaan, että Eurooppa-kumppanuuksien seuranta varmistetaan vakautus- ja assosiaatioprosessin yhteydessä käyttöön otettujen mekanismien ja erityisesti edistymistä koskevien vuosikertomusten avulla.

               (4)

               Neuvosto hyväksyi 14 päivänä kesäkuuta 2004 ensimmäisen Eurooppa-kumppanuuden Serbia ja Montenegron kanssa, mukaan luettuna Kosovo sellaisena kuin se määritellään Yhdistyneiden Kansakuntien turvallisuusneuvoston päätöslauselmassa 1244 (2). Neuvosto päätti 30 päivänä tammikuuta 2006 ajantasaistaa tätä Eurooppa-kumppanuutta (3).

               (5)

               Montenegrossa järjestettiin 21 päivänä toukokuuta 2006 kansanäänestys, jonka seurauksena maa julistautui 3 päivänä kesäkuuta 2006 itsenäiseksi valtioksi.

               (6)

               Yleisten asioiden ja ulkosuhteiden neuvoston 12 päivänä kesäkuuta 2006 pidetyssä kokouksessa Euroopan unioni ja sen jäsenvaltiot päättivät, että ne kehittävät edelleen suhteitaan Montenegron tasavaltaan itsenäisenä ja riippumattomana valtiona.

               (7)

               Tämän vuoksi on aiheellista laatia Montenegron kanssa uusi Eurooppa-kumppanuus siten, että lähtökohtana ovat tammikuussa 2006 hyväksytyn Serbia ja Montenegron Eurooppa-kumppanuuden Montenegroa koskevat osat, joita tarkistetaan vuoden 2006 edistymistä koskevan kertomuksen perusteella ja täydennetään itsenäisen valtion asemasta Montenegrolle aiheutuviin haasteisiin liittyvillä ensisijaisilla tavoitteilla.

               (8)

               Jotta Montenegro voisi valmistautua yhdentymään tiiviimmin Euroopan unioniin, sen toimivaltaisten viranomaisten olisi laadittava suunnitelma, joka käsittää aikataulun ja erityiset toimenpiteet, joita Montenegro aikoo noudattaa Eurooppa-kumppanuuden ensisijaisten tavoitteiden saavuttamiseksi,

         ON PÄÄTTÄNYT SEURAAVAA:
   1 artikla
   Asetuksen (EY) N:o 533/2004 1 artiklan mukaisesti Montenegron Eurooppa-kumppanuuden periaatteet, ensisijaiset tavoitteet ja ehdot luetellaan tämän päätöksen liitteessä, joka on sen erottamaton osa, ja niillä korvataan Montenegron osalta päätöksen 2006/56/EY liite.
   2 artikla
   Montenegron Eurooppa-kumppanuuden täytäntöönpanoa tarkastellaan vakautus- ja assosiaatioprosessin yhteydessä käyttöön otettujen mekanismien ja erityisesti edistymistä koskevien, komission vuosittain antamien kertomusten avulla.
   3 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 22 päivänä tammikuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EUVL L 86, 24.3.2004, s. 1. Asetus sellaisena kuin se on muutettuna asetuksella (EY) N:o 269/2006 (EUVL L 47, 17.2.2006, s. 7).

      (2)  Neuvoston päätös 2004/520/EY, tehty 14 päivänä kesäkuuta 2004, Serbia ja Montenegron, mukaan luettuna Kosovo sellaisena kuin se määritellään 10 päivänä kesäkuuta 1999 annetussa Yhdistyneiden Kansakuntien turvallisuusneuvoston päätöslauselmassa 1244, Eurooppa-kumppanuuden periaatteista, ensisijaisista tavoitteista ja ehdoista (EUVL L 227, 26.6.2004, s. 21).

      (3)  Neuvoston päätös 2006/56/EY, tehty 30 päivänä tammikuuta 2006, Serbia ja Montenegron, mukaan luettuna Kosovo sellaisena kuin se määritellään 10 päivänä kesäkuuta 1999 annetussa Yhdistyneiden Kansakuntien turvallisuusneuvoston päätöslauselmassa 1244, Eurooppa-kumppanuuden periaatteista, ensisijaisista tavoitteista ja ehdoista sekä päätöksen 2004/520/EY kumoamisesta (EUVL L 35, 7.2.2006, s. 32).

      LIITE
      MONTENEGRO: EUROOPPA-KUMPPANUUS 2006
      1.   JOHDANTO
      Eurooppa-neuvosto on hyväksynyt Eurooppa-kumppanuudet keinona lähentää Länsi-Balkanin maita Eurooppaan.
      Euroopan unionin neuvosto hyväksyi 30 päivänä tammikuuta 2006 Eurooppa-kumppanuuden Serbia ja Montenegron, mukaan luettuna Kosovo sellaisena kuin se määritellään 10 päivänä kesäkuuta 1999 annetussa Yhdistyneiden Kansakuntien turvallisuusneuvoston päätöslauselmassa 1244, kanssa. Montenegrossa järjestettiin 21 päivänä toukokuuta 2006 kansanäänestys, jonka seurauksena maa julistautui itsenäiseksi 3 päivänä kesäkuuta 2006. Euroopan unioni ja sen jäsenvaltiot tunnustivat Montenegron itsenäisyyden. Tämän vuoksi on aiheellista hyväksyä yksinomaan Montenegroa koskeva ajan tasalle saatettu Eurooppa-kumppanuus. Tämän ajan tasalle saatetun kumppanuuden perusteena ovat voimassa olevan Serbia ja Montenegron (mukaan lukien Kosovo) Eurooppa-kumppanuuden ne osat, jotka koskevat Montenegroa. Siihen on tehty lisäyksiä, jotka liittyvät Montenegron uuteen toimivaltaan ja sen haasteisiin itsenäisenä valtiona.
      Montenegron toimivaltaisten viranomaisten olisi laadittava suunnitelma, joka sisältää aikataulun ja kohdennettuja toimenpiteitä Eurooppa-kumppanuuden ensisijaisten tavoitteiden toteuttamiseksi.
      2.   PERIAATTEET
      Vakautus- ja assosiaatioprosessi toimii jatkossakin Euroopan unioniin lähentymisen kehyksenä Länsi-Balkanin maille aina niiden tulevaan liittymiseen asti.
      Tärkeimmät ensisijaiset tavoitteet koskevat Montenegron valmiuksia täyttää Kööpenhaminassa vuonna 1993 kokoontuneen Eurooppa-neuvoston vahvistamat arviointiperusteet sekä vakautus- ja assosiaatioprosessille asetetut edellytykset, erityisesti ne edellytykset, jotka neuvosto on määritellyt 29 päivänä huhtikuuta 1997 sekä 21 ja 22 päivänä kesäkuuta 1999 antamissaan päätelmissä, 24 päivänä marraskuuta 2000 Zagrebissa pidetyn huippukokouksen loppujulistuksen sisältö ja Thessalonikin toimintasuunnitelma.
      3.   ENSISIJAISET TAVOITTEET
      Tässä Eurooppa-kumppanuudessa lueteltujen ensisijaisten tavoitteiden valintaperusteena on käytetty Montenegron realistisia mahdollisuuksia saavuttaa ne tai edistyä huomattavasti niiden toteuttamisessa lähivuosien aikana. Lyhyen aikavälin tavoitteet, jotka odotetaan saavutettavan yhden tai kahden vuoden kuluessa, on eroteltu keskipitkän aikavälin tavoitteista, jotka odotetaan saavutettavan kolmen tai neljän vuoden kuluessa. Ensisijaiset tavoitteet koskevat sekä lainsäädäntöä että sen täytäntöönpanoa.
      Koska kaikkien EU:n vaatimusten täyttäminen merkitsee huomattavia kustannuksia ja koska tietyillä aloilla vaatimukset ovat monimutkaisia, kaikki tärkeät tehtävät eivät tässä vaiheessa sisälly tähän kumppanuuteen. Tuleviin kumppanuuksiin lisätään uusia tavoitteita Montenegron edistymisen mukaan.
      Lyhyen aikavälin ensisijaisten tavoitteiden joukosta on määritetty keskeisimmät, jotka esitetään luettelon alkuosassa. Ne eivät ole tärkeysjärjestyksessä.
      3.1   LYHYEN AIKAVÄLIN ENSISIJAISET TAVOITTEET
      Keskeisimmät tavoitteet

                  —

                  On annettava uusi perustuslaki, joka perustuu laaja-alaiseen konsensukseen ja noudattaa eurooppalaisia normeja erityisesti ihmisoikeuksien ja vähemmistöjen oikeuksien sekä oikeuslaitoksen, tilintarkastustoiminnan sekä puolustus- ja turvallisuusrakenteiden järjestelyjen osalta.

                  —

                  On saatava valmiiksi itsenäiseltä valtiolta edellytetyt oikeudelliset ja institutionaaliset puitteet, mukaan lukien niiden kansainvälisten sopimusten allekirjoittaminen ja ratifiointi, joihin Serbia ja Montenegron valtioliitto on osallistunut.

                  —

                  On jatkettava julkishallinnon, myös virkamiesten palkanmaksujärjestelmän uudistamista varmistamalla avoin rekrytointi, ammattimaisuus ja vastuullisuus. On jatkettava erityisesti Euroopan yhdentymiseen liittyvien rakenteiden edelleen kehittämistä kaikilla tasoilla (myös asianomaisissa ministeriöissä ja parlamentissa) ja Euroopan unionia koskevien yhteensovittamisjärjestelyjen tehostamista.

                  —

                  Suunnitelma oikeuslaitoksen uudistamiseksi on saatava valmiiksi. Rekrytointi ja henkilöstöhallinto on poistettava parlamentin toimivallasta, ja on laadittava avoimet ammatillisiin ja objektiivisiin kriteereihin perustuvat valinta- ja urakehitysmenettelyt. Tuomioistuinjärjestelmää on järkeistettävä, oikeudenkäyntimenettelyjä uudenaikaistettava ja hallintoa parannettava. Oikeuslaitoksen riittävä ja kestävä rahoitus on myös turvattava.

                  —

                  On tehostettava järjestäytyneen rikollisuuden ja korruption torjuntaa kaikilla tasoilla, mihin sisältyvät viranomaisten välistä yhteistyötä koskevien tehokkaiden institutionaalisten mekanismien perustaminen sekä lainvalvontaviranomaisten toimintakyvyn parantaminen.

                  —

                  On lujitettava puolustus- ja turvallisuusrakenteiden parlamentaarista valvontaa.

                  —

                  On huolehdittava edelleen täysipainoisesta yhteistyöstä entisen Jugoslavian alueella tehtyjä rikoksia käsittelevän kansainvälisen sotarikostuomioistuimen kanssa.

                  —

                  On vahvistettava päätöksenteko- ja täytäntöönpanovalmiuksia, jotka koskevat vakautus- ja assosiaatiosopimuksesta johtuvia toimenpiteitä. Erityisesti on parannettava tulliviranomaisten valmiuksia soveltaa oikein alkuperäsääntöjä ja hallinnollisen yhteistyön menetelmiä.

            Poliittiset arviointiperusteet
      Demokratia ja oikeusvaltioperiaate
      Vaalit

                  —

                  Demokraattisten instituutioiden ja ihmisoikeuksien toimiston (Office for Democratic Institutions and Human Rights, ODIHR) suositusten mukaisesti vaalihallinto on tehtävä epäpoliittiseksi ja sen toimintaa varsinkin tulosten ilmoittamisessa on tehostettava, vaalilainsäädäntö on kodifioitava ja on otettava käyttöön säännöt, jotka koskevat vaalikampanjoiden käsittelyä tiedotusvälineissä, ja säännöt, jotka varmistavat paikkajaon avoimuuden eurooppalaisten normien mukaisesti. Lisäksi on luotava avoin kampanjarahoitusjärjestelmä.

            Parlamentti

                  —

                  On vahvistettava parlamentin yleistä lainsäädäntö- ja valvontavaltaa erityisesti panemalla täytäntöön äskettäin hyväksytyt menettelysäännöt.

                  —

                  On parannettava parlamentin valmiuksia uusilla toimivallan aloilla.

                  —

                  On tehostettava Euroopan integraatiota käsittelevän valiokunnan toimintaa ja tarjottava sille asianmukaista hallinto- ja asiantuntijatukea.

            Julkishallinto

                  —

                  On jatkettava julkisen hallinnon epäpolitisointiprosessia.

                  —

                  On lisättävä oikeusasiamiehen viraston hallinnollisia valmiuksia ja varmistettava oikeusasiamiehen suositusten asianmukainen seuranta.

                  —

                  On jatkettava hallinnon hajauttamisprosessia ja parannettava kuntien toimintavalmiuksia.

            Oikeuslaitos

                  —

                  On varmistettava tuomareiden, syyttäjien ja tuomioistuinten avustavan henkilökunnan pakollista perus- ja jatkokoulutusta koskevan lainsäädännön täytäntöönpano ja jatkettava oikeusalan koulutuskeskuksen toiminnan kehittämistä.

                  —

                  On viimeisteltävä suunnitelmat oikeuslaitoksen uudistamiseksi. Rekrytointi ja henkilöstöhallinto on poistettava parlamentin toimivallan piiristä ja laadittava avoimet ammatillisiin ja objektiivisiin kriteereihin perustuvat valinta- ja urakehitysmenettelyt. Tuomioistuinjärjestelmää on järkeistettävä, oikeudenkäyntimenettelyjä uudenaikaistettava ja hallintoa parannettava. Oikeuslaitoksen riittävä ja kestävä rahoitus on myös turvattava.

                  —

                  On varmistettava syytteeseenpanojärjestelmän riippumattomuuden ja tehokkuuden parantaminen, myös talousarvioon liittyvissä kysymyksissä. On vahvistettava järjestäytynyttä rikollisuutta käsittelevän syyttäjän virastoa ja parannettava valmiuksia korruption torjuntaan.

                  —

                  On parannettava oikeusministeriön valmiuksia kansainväliseen oikeudelliseen yhteistyöhön.

            Korruption vastainen toiminta

                  —

                  On tarkistettava eturistiriitoja koskevaa lainsäädäntöä ja pantava se täytäntöön virkamiesten mahdollisten eturistiriitatapauksien välttämiseksi.

                  —

                  On tehostettava korruption vastaisen strategian toteuttamista, erityisesti osoittamalla lainvalvontaviranomaisille strategian toteuttamisen edellyttämät riittävät taloudelliset ja henkilöstöresurssit.

                  —

                  On kehitettävä ja pantava täysimääräisesti täytäntöön lainsäädäntö, joka koskee poliittisia puolueita ja jolla varmistetaan puoluerahoituksen avoimuus ja selkeys.

            Ihmisoikeudet ja vähemmistöjen suojelu

                  —

                  On varmistettava tehokkaat mekanismit kansainvälisistä sopimuksista johtuvien velvoitteiden, erityisesti eurooppalaisista ihmisoikeuksien ja perusvapauksien suojaamiseksi tehdystä yleissopimuksesta ja kidutuksen estämiseksi tehdystä yleissopimuksesta johtuvien velvoitteiden noudattamiseksi.

                  —

                  On toteutettava laaja-alaisia ja avoimia toimia kaikissa väitettyä huonoa kohtelua koskevissa tapauksissa. On vahvistettava sisäisiä valvontayksiköitä, jotka käsittelevät tilanteita, joissa lainvalvontaviranomaiset ovat syyllistyneet huonoon kohteluun.

                  —

                  On parannettava vankilaoloja varsinkin heikoimpien henkilöryhmien kuten nuorisorikollisten ja psykiatrista hoitoa tarvitsevien henkilöiden osalta. Lisäksi on huolehdittava pitkäaikaisvankien ja järjestäytyneestä rikollisuudesta tuomittujen vankien olojen asianmukaisesta valvonnasta, rangaistuslaitoshenkilöstön lisäkoulutuksesta ja erityislaitosten varustelutason parantamisesta.

                  —

                  On annettava kattava syrjinnän vastainen lainsäädäntö.

                  —

                  On varmistettava julkisten tietojen saatavuudesta annetun lain täytäntöönpano. On jatkettava Montenegron radio- ja televisioyhtiön muuttamista julkisen palvelun yleisradioyhtiöksi ja tarjottava tähän riittävät resurssit.

                  —

                  On pantava valtiosta riippumattomien järjestöjen ja valtion viranomaisten välinen yhteistyöpöytäkirja täytäntöön.

                  —

                  On jatkettava omaisuuden palauttamisesta annetun lainsäädännön täytäntöönpanoa.

                  —

                  On tarjottava riittävät puitteet, myös perustuslain tasolla, vähemmistöjen oikeuksien suojelulle. Romaniväestön, pakolaiset mukaan lukien, kotouttamista koskeva strategia ja toimintasuunnitelma on pantava täytäntöön.

            Alueelliset kysymykset ja kansainväliset velvoitteet

                  —

                  On vahvistettava edelleen alueellista yhteistyötä ja hyviä naapuruussuhteita tavoitteena muun muassa sovinnon edistäminen. Naapurimaiden kanssa tehtyjä vapaakauppasopimuksia on sovellettava erityisesti uuden Keski-Euroopan vapaakauppa-aluetta koskevan sopimuksen yhteydessä. Rajatylittävää yhteistyötä on kehitettävä järjestäytyneen rikollisuuden, ihmiskaupan ja salakuljetuksen torjunnan, oikeudellisen yhteistyön, rajavalvonnan, ympäristönsuojelun, liikenteen ja energian aloilla.

                  —

                  On varmistettava pakolaisten ja maan sisäisten pakolaisten oikeuksien suojelu. On kumottava kaikki syrjivät säännökset työmarkkinoita, omistusoikeuksien myöntämistä, oikeussuojaa ja kansalaisuuden myöntämistä koskevissa asioissa. On taattava terveyspalvelujen ja henkilökohtaisten asiakirjojen esteetön saatavuus. On huolehdittava todellisesta valinnanvapaudesta pysyvän palaamisen ja kotoutumisen välillä sekä varmistettava asianmukaiset kotoutumisolosuhteet sen valitseville.

                  —

                  Järjestäytyneen rikollisuuden ja talousrikosten torjuntaa koskevat kansalliset säännökset ja käytännöt on saatava kansainvälisten normien ja sopimusten mukaisiksi allekirjoittamalla ja ratifioimalla niitä koskevat kansainväliset sopimukset Euroopan neuvoston ja Yhdistyneiden Kansakuntien tasolla.

            Taloudelliset arviointiperusteet

                  —

                  On varmistettava talouden vakaus toteuttamalla tarvittavat julkisen talouden mukauttamis- ja vakautustoimet.

                  —

                  On kehitettävä tarvittavat institutionaaliset valmiudet ja analysointikyky Euroopan komission yksiköiden ehdottaman talous- ja vero-ohjelman laatimiseksi ja toteuttamiseksi.

                  —

                  On otettava käyttöön julkisten menojen hallinnointijärjestelmä, erityisesti ohjelmien budjetoinnin, keskipitkän aikavälin budjetoinnin ja suoriteperusteisen kirjanpidon osittaisen käyttöönoton avulla.

                  —

                  Pääomatalousarvio on saatettava kokonaisuudessaan osaksi julkisen talouden tilinpitoa; tämä koskee myös paikallisviranomaisten pääomamenoja.

                  —

                  On jatkettava valtionyhtiöiden uudelleenjärjestelyä ja yksityistämistä.

                  —

                  On hyväksyttävä ja pantava täytäntöön laki vakuutusvalvonnasta.

                  —

                  On jatkettava toimia työvoiman sopeutumiskyvyn ja taitojen kehittämiseksi ja varmistettava työnantajien ja ammattiliittojen täysipainoinen sitoutuminen tähän prosessiin.

                  —

                  On jatkettava tarvittavien tarkistusten tekemistä Montenegron kauppajärjestelmään, jotta se mukautuisi yksipuolisiin kaupan toimenpiteisiin sekä tulevaan vakautus- ja assosiaatiosopimukseen.

            Eurooppalaiset normit
      Sisämarkkinat
      Tavaroiden vapaa liikkuvuus

                  —

                  On saatettava valmiiksi oikeudelliset ja institutionaaliset puitteet Euroopan yhteisön säännöstön mukaiselle standardoinnille, markkinoiden valvonnalle, varmentamiselle, mittaamiselle, akkreditoinnille ja vaatimustenmukaisuuden arvioinnille suotuisten olosuhteiden luomiseksi kaupalle. On aloitettava eurooppalaisten standardien käyttöönotto.

                  —

                  On luotava sisäinen konsultaatio- ja ilmoitusmenettely uusille teknisille määräyksille, jotka koskevat kauppaan vaikuttavia toimenpiteitä, ja joka toteutetaan ennen niiden käyttöönottoa.

                  —

                  On annettava lainsäädäntö ja luotava hallinnolliset valmiudet EU:n kuluttaja- ja terveydenhuoltopolitiikan mukaisen aktiivisen kuluttajasuojan ja terveyden suojelun toteuttamiseksi.

                  —

                  On jatkettava tarvittavia uudistuksia WTO:n sääntöjen ja sitoumusten noudattamiseksi, jotta WTO:hon liittymistä voidaan nopeuttaa.

            Tulli ja verotus

                  —

                  On jatkettava tullialan lainsäädännön ja menettelyjen saattamista yhteisön säännöstön mukaiseksi. Myös tullilaitoksen uudenaikaistamista on jatkettava hallinnollisten valmiuksien korkean tason varmistamiseksi ja korruption, kansainvälisen rikollisuuden ja veronkierron torjumiseksi.

                  —

                  On muutettava ja pantava täytäntöön alkuperäsääntöjä koskevaa lainsäädäntöä, jotta voidaan ottaa käyttöön oikeusperusta EU:n alkuperäsääntöjen soveltamiseksi yksipuolisten kaupan toimenpiteiden osalta, ja varmistettava tietojen ja koulutuksen antaminen eri toimijoille ja tullivirkailijoille.

                  —

                  Verolainsäädäntöä on edelleen lähennettävä yhteisön säännöstöön. Verolakien täytäntöönpanoa on tehostettava keskittymällä maksujen kantoon ja valvontaan veropetosten vähentämiseksi.

                  —

                  On sovellettava yhtiöverotukseen sovellettavien menettelysääntöjen mukaisia periaatteita ja varmistettava, että uudet verotoimenpiteet ovat näiden periaatteiden mukaiset.

            Kilpailu

                  —

                  On perustettava kilpailuviranomainen ja tarjottava riittävät resurssit, jotta se voi toimia täysin itsenäisesti.

                  —

                  On lujitettava valtiontukisääntöjä ja lisättävä avoimuutta ensimmäisenä askeleena kohti vakautus- ja assosiaatiosopimuksen vaatimusten mukaista valtiontukien valvontaa.

            Julkiset hankinnat

                  —

                  On noudatettava EU:n periaatteiden mukaisia tehokkaita julkisia hankintoja koskevia menettelyjä myös oikeussuojakeinojen osalta. On huolehdittava menettelyjen täydellisestä avoimuudesta, asianomaisen sopimuksen arvosta riippumatta, sekä Montenegron ja EU:n tarjoajien samanarvoisesta kohtelusta.

                  —

                  On huolehdittava julkisten hankintojen viraston ja julkisia hankintoja käsittelevän oikaisuelimen perustamisesta ja toiminnasta sekä lisättävä niiden hallinnollisia valmiuksia. Sopimusten tekemisestä vastaavien yksiköiden henkilöstölle on tarjottava asianmukaista koulutusta.

            Teollis- ja tekijänoikeudet

                  —

                  On parannettava merkittävästi teollis- ja tekijänoikeuksien suojan tasoa, erityisesti säätämällä niitä koskevat laaja-alaiset oikeudelliset puitteet, jotka sisältävät tehokkaita täytäntöönpanosäännöksiä, ja perustamalla teollis- ja tekijänoikeuksista vastaava virasto.

                  —

                  On lujitettava myös rajavalvontaviranomaisten, lainvalvontaviranomaisten ja oikeuslaitoksen täytäntöönpano- ja valvontavalmiuksia tällä alalla.

                  —

                  On vahvistettava virallisesti osallistuminen tärkeimpiin kansainvälisiin teollis- ja tekijänoikeussopimuksiin.

            Rahoituspalvelut

                  —

                  On vahvistettava rahoituslaitosten ja -markkinoiden sääntely- ja valvontapuitteita EU:n nykyisten käytäntöjen mukaisesti varsinkin pankkialalla.

                  —

                  On tehostettava yhteistyötä, myös yhteistyösopimuksia tekemällä, sellaisten ulkomaisten pankkien kotivaltioiden valvontaviranomaisten kanssa, joilla on merkittäviä tytäryhtiöitä Montenegrossa.

            Yhtiöoikeus

                  —

                  On huolehdittava siitä, että erityisesti rahoituslaitokset ja pörssiyhtiöt noudattavat tilinpäätösraportoinnin vaatimuksia.

            Työllisyys- ja sosiaalipolitiikka

                  —

                  On parannettava työ- ja sosiaaliministeriön valmiuksia politiikan suunnitteluun ja seurantaan, keskittymällä erityisesti tukemaan nuorten, naisten ja heikoimmassa asemassa olevien ryhmien pääsyä työmarkkinoille. Montenegron työvoimaviranomaisten toteuttamien aktiivisten työllistämistoimien tulosvastuuta on lisättävä.

                  —

                  On kehitettävä työsuojeluviranomaisten tehtäviä työterveyden ja -turvallisuuden varmistamiseksi.

                  —

                  On tehostettava toimia koulujärjestelmän laadun parantamiseksi ja elinikäisen oppimisen edistämiseksi.

                  —

                  On parannettava korkea-asteen koulutuksen laatua ja lisättävä sen tehokkuutta ja merkitystä edelleen sekä tuettava sen lähentymistä eurooppalaiseen korkeakoulutusalueeseen.

            Alakohtaiset politiikat
      Teollisuus ja pk-yritykset

                  —

                  On jatkettava pienyrityksiä koskevan eurooppalaisen peruskirjan täytäntöönpanoa.

                  —

                  On tehostettava investointien edistämiskeskuksen toimintaa sekä parannettava liike-elämän kuulemis- ja etujenvalvontatoimia.

                  —

                  On annettava laki toimilupien ja lupien myöntämisjärjestelmien yhdenmukaistamiseksi ja nopeuttamiseksi; lainsäädännön täytäntöönpanon on tapahduttava läheisessä yhteistyössä paikallisviranomaisten kanssa. Lisäksi on laadittava toimintasuunnitelma liiketoiminnan esteiden vähentämiseksi.

                  —

                  On nopeutettava pk-yritysten kansallisen takuurahaston perustamista ja käyttöönottoa.

            Maatalous ja kalastus

                  —

                  On jatkettava hallinnollisten valmiuksien parantamista maatalouden ja maaseudun kehittämispolitiikan suunnittelemisessa ja toteuttamisessa.

                  —

                  On annettava elintarvikkeiden turvallisuutta koskeva laki, eläinten hyvinvointia koskeva laki ja uusi eläinlääkintälaki sekä kehitettävä eläinlääkintä- ja kasvinsuojelupalveluja, myös valvonta- ja laboratoriokapasiteettia.

                  —

                  On jatkettava toimia lainsäädännön saattamiseksi yhdenmukaiseksi EU:n eläinlääkintä- ja kasvinsuojelusäännöstön kanssa. On myös perustettava elintarvikkeiden turvallisuuden varmistava integroitu järjestelmä, jolla pyritään välttämään päällekkäisyydet ja parantamaan elintarvikkeiden turvallisuutta. On otettava käyttöön EU:n vaatimusten mukainen nautaeläinten tunnistus- ja rekisteröintijärjestelmä.

                  —

                  Kalastusstrategia on saatava valmiiksi ja on parannettava Montenegron valmiuksia noudattaa EU:n normien mukaista kalastuspolitiikkaa myös siltä osin kuin nämä normit koskevat kansainvälistä yhteistyötä.

                  —

                  On varmistettava neuvoston asetuksen (EY) N:o 510/2006 (1) nojalla rekisteröityjen maantieteellisten merkintöjen ja alkuperänimitysten suoja.

            Ympäristö

                  —

                  On jatkettava Montenegron lainsäädännön lähentämistä EU:n lainsäädäntöön ja normeihin, erityisesti ympäristönsuojelua koskevaan puitelainsäädäntöön. Hallinnollisia valmiuksia annetun lainsäädännön täytäntöönpanoon ja valvontaan on kehitettävä.

                  —

                  On laadittava kokonaisvaltainen ympäristönsuojelustrategia (vedet, jätteet ja ilma). On hyväksyttävä maankäyttösuunnitelma sekä kestävän kehityksen strategia ja toimialakohtaiset strategiat (rannikkoalueiden yhdennetty hoito, biologinen monimuotoisuus, ilmastonmuutos). Myös ympäristönhoidon hallinnon resursseja on lisättävä.

            Liikennepolitiikka

                  —

                  On jatkettava lentoliikennealan lainsäädännön ja lennonjohdon valvonnan yhdenmukaistamista EU:n säännöstön kanssa ja niiden sitoumusten mukaisesti, jotka on annettu Euroopan yhteistä ilmailualuetta koskevan sopimuksen allekirjoittamisen yhteydessä.

                  —

                  Siviili-ilmailuviranomaisen toimintaa on lujitettava ja nimettävä toiminnallisesti riippumaton lentoliikenneonnettomuuksien tutkinnasta vastaava elin, lennonvarmistuspalvelujen tarjoajan kansallinen valvontaelin ja lentomatkustajien oikeuksien valvonnasta vastaava elin.

                  —

                  On jatkettava Kaakkois-Euroopan keskeisen alueellisen liikenneverkon kehittämisestä tehdyn yhteisymmärryspöytäkirjan, myös Kaakkois-Euroopan liikenneobservatoriota koskevan yhteistyön toteuttamista.

                  —

                  On pantava täytäntöön maantiekuljetuslaki ja otettava käyttöön asianmukaiset täytäntöönpanorakenteet. On varattava riittävästi voimavaroja liikenteen infrastruktuurin ja hallintorakenteen ylläpitämiseksi.

            Energia

                  —

                  On ratifioitava energiayhteisön perustamissopimuksen mukaiset sitoumukset ja jatkettava niiden täytäntöönpanoa.

                  —

                  On saatettava päätökseen ja toteutettava energia-alan kehitysstrategia sekä energiatehokkuusstrategia. On parannettava talousministeriön hallinnollisia valmiuksia energiakysymyksissä.

                  —

                  On perustettava ydinturvallisuuden ja säteilysuojelun alan sääntelyviranomainen ja annettava asianmukainen lainsäädäntö.

                  —

                  On varmistettava lainsäädännön täytäntöönpano ja avoimuus energiamarkkinoilla.

            Tietoyhteiskunta ja tiedotusvälineet

                  —

                  On edistettävä kilpailua kehittämällä televiestinnän hallintoviraston toimintaa ja soveltamalla asiaa koskevaa lainsäädäntöä, erityisesti ottamalla käyttöön tarvittavat kilpailua edistävät toimet.

                  —

                  On lujitettava talousministeriön hallinnollisia valmiuksia sähköisen viestinnän alalla. On jatkettava tariffien tasapainottamista sekä yhteenliittämismaksujen ehtojen ja toimilupamaksuja koskevien kysymysten käsittelyä.

                  —

                  On varmistettava yleisradiotoiminnan valvontaviranomaisen riippumaton toiminta.

                  —

                  On huolehdittava Montenegro radio- ja televisioyhtiön joustavasta siirtymisestä julkisen palvelun tarjoajaksi ja osoitettava riittävät varat sen tehokkaan toiminnan varmistamiseksi.

            Varainhoidon valvonta

                  —

                  On kehitettävä julkisen talouden sisäistä valvontaa koskevaa strategiaa laatimalla lyhyen ja keskipitkän aikavälin tavoitteet ja ottamalla käyttöön asianmukainen atk-järjestelmä. Sisäisen tilintarkastustoiminnan valmiuksia on parannettava.

                  —

                  Valtion tilintarkastusvirastoa on edelleen vahvistettava ja sen asema on turvattava asianmukaisesti perustuslaissa.

            Tilastot

                  —

                  Tilastotiedot on kerättävä ja ilmoitettava taloutta, kauppaa sekä raha- ja rahoituskysymyksiä koskevien tilastointivaatimusten mukaisesti ja EU:n nykyisiä käytäntöjä noudattaen.

                  —

                  On tarkistettava ja hyväksyttävä tilastointia koskeva kokonaissuunnitelma, jotta tilastojen laatua voidaan parantaa ja niiden kattavuutta lisätä. On parannettava maataloustilastojen keruuta ja käsittelyä EU:n normien ja menetelmien mukaisesti. On otettava käyttöön HS-nimikkeistö 2007.

            Oikeus, vapaus ja turvallisuus
      Viisumi-, rajavalvonta-, turvapaikka- ja maahanmuuttokysymykset

                  —

                  On kehitettävä institutionaalisia valmiuksia viisumipolitiikan alalla ja viisumipolitiikka on saatettava yhdenmukaiseksi EU:n politiikan kanssa.

                  —

                  On lujitettava yhtenäistettyä rajavalvontaa ja varmistettava, että kaikki vastuussa olevat viranomaiset, siviilivalvonta mukaan lukien, noudattavat säännöksiä johdonmukaisesti.

                  —

                  On annettava turvapaikkalaki ja rakennettava suunnitellut vastaanottokeskukset turvapaikanhakijoille ja pakolaisille.

            Rahanpesu

                  —

                  On varmistettava rahanpesun vastaisen lainsäädännön tehokas täytäntöönpano ja yhteensovittaminen sekä kehitettävä rahaliikenteen selvittelykeskuksen toimintaa.

            Huumausaineet

                  —

                  On kehitettävä huumausaineiden ja salakuljetuksen vastaisen keskuksen kansainvälisiä toimintavalmiuksia ja parannettava operatiivisia analysointivalmiuksia, myös ottamalla käyttöön tarvittavat tietokannat.

                  —

                  On kehitettävä vuosia 2005–2012 koskevan EU:n huumausainestrategian ja vuosia 2005–2008 koskevan huumausaineiden torjuntaan liittyvän EU:n toimintasuunnitelman mukainen kansallinen strategia huumausaineiden kaupan ja käytön torjumiseksi sekä käynnistettävä huumausaineita koskeva tiedotuskampanja.

                  —

                  On otettava käyttöön normit, joilla estetään lähtöaineiden ja muiden kemiallisten aineiden kulkeutuminen laittomien huumausaineiden valmistukseen.

                  —

                  On parannettava asianomaisten lainvalvontaviranomaisten valmiuksia huumausaineiden käytön ja kaupan torjumiseksi.

            Poliisi

                  —

                  On lujitettava poliisiviranomaisten ammatillisia valmiuksia erikoiskoulutuksella sekä tiedustelutoimintaa ja riskianalyysivälineitä kehittämällä.

                  —

                  On huolehdittava poliisiopiston asianmukaisesta toiminnasta.

            Järjestäytyneen rikollisuuden ja terrorismin torjuminen

                  —

                  On otettava käyttöön tehokkaat institutionaaliset järjestelyt järjestäytyneen rikollisuuden torjuntaa koskevan yhteistyön tekemiseksi viranomaisten välillä ja parannettava poliisiviranomaisten valmiuksia torjua järjestäytynyttä rikollisuutta.

                  —

                  On parannettava erityisten tutkintakeinojen käyttövalmiuksia asianmukaiset takeet antamalla sekä tehostettava rikostiedustelua.

                  —

                  On annettava lainsäädäntöä ja parannettava valmiuksia rikoksella saadun omaisuuden ja tulojen takavarikoimiseksi.

                  —

                  On lisättävä kansainvälisen yhteistyön tehokkuutta ja pantava täytäntöön asiaa koskevat kansainväliset terrorismin ja järjestäytyneen rikollisuuden vastaiset yleissopimukset. On tehostettava sekä kansallista että muiden valtioiden kanssa toteutettavaa poliisin ja tiedustelupalvelujen yhteistyötä ja tiedonvaihtoa sekä torjuttava terroritekojen rahoitusta ja valmistelua.

            Ihmiskauppa

                  —

                  On tehostettava edelleen ihmiskaupan torjuntaa, myös auttamalla ja suojelemalla uhreja.

            Henkilötietojen suojaaminen

                  —

                  On annettava lainsäädäntöä henkilötietojen suojaamisesta ja perustettava riippumaton tietosuojaviranomainen.

                  —

                  On toteutettava tarvittavat valmistelut yhteistyösopimuksen tekemiseksi Europolin kanssa.

            3.2   KESKIPITKÄN AIKAVÄLIN ENSISIJAISET TAVOITTEET
      Poliittiset arviointiperusteet
      Demokratia ja oikeusvaltio
      Perustuslailliset kysymykset

                  —

                  On pantava täytäntöön uusi eurooppalaisten normien mukainen perustuslaki kokonaisuudessaan.

            Vaalit

                  —

                  On jatkettava tiukkojen vaatimusten noudattamista vaalien järjestämisessä ja on luotava avoimet puitteet kampanjarahoitukselle.

            Parlamentti

                  —

                  On edelleen lujitettava parlamentin toimivaltuuksia kaikilla osa-alueilla ja erityisesti EU:n säännöstöä käyttöön otettaessa.

            Julkishallinto

                  —

                  On jatkettava Eurooppaan yhdentymisestä vastaavien yksikköjen kehittämistä asianomaisissa ministeriöissä ja tehostettava edelleen EU-asioiden yhteensovittamista, myös vakautus- ja assosiaatiosopimukseen ja liittymistä valmistelevaan tukivälineeseen liittyvissä asioissa.

                  —

                  On kehitettävä periaatteita, menettelyjä ja hallinnollisia valmiuksia EU:n myöntämien tukien hajautetun täytäntöönpanojärjestelmän luomiseksi EU:n vaatimusten mukaisesti.

                  —

                  On kehitettävä henkilöstöresurssien hallinnointiviranomaisen toimintaa ja poliittista päätöksentekoprosessia. Hajauttamiseen tähtäävän uudistuksen toteuttamista on jatkettava.

                  —

                  On edelleen huolehdittava avoimesta rekrytoinnista, ammattimaisuudesta ja vastuullisuudesta, myös ammattietiikkaa koskevien säännösten ja ohjeiden avulla.

                  —

                  On jatkettava puolustusvoimien uudelleenjärjestelyä ja uudistamista, mihin sisältyy tarvittaessa sen henkilöstön vähentäminen.

            Oikeuslaitos

                  —

                  On huolehdittava oikeusalan koulutuskeskuksen asianmukaisesta toiminnasta. On pantava täytäntöön oikeuslaitoksen tietotekniikkastrategia.

                  —

                  On saatava valmiiksi strategiset puitteet oikeusjärjestelmän uudistamiseksi ja toteutettava uudistussuunnitelmat. Lisäksi on noudatettava avoimia rekrytointi- ja urakehitysmenettelyjä ja jatkettava oikeuslaitoksen resurssien kehittämistä.

                  —

                  On parannettava edelleen syytteeseenpanojärjestelmän tehokkuutta.

                  —

                  On parannettava edelleen oikeusministeriön valmiuksia kansainväliseen oikeudelliseen yhteistyöhön.

            Korruption vastainen toiminta

                  —

                  On jatkettava korruption vastaista toimintaa ja torjuntaa määrätietoisesti kaikilla tasoilla ja korruption poistamiseen ja estämiseen on osoitettava enemmän resursseja. Lahjonnan torjuntaa koskevan YK:n yleissopimuksen ja asiaan liittyvien Euroopan neuvoston yleissopimusten täysimääräinen noudattaminen on varmistettava.

                  —

                  On otettava käyttöön toimivat menettelyt sellaisten tapausten havaitsemiseksi, käsittelemiseksi ja niiden edellyttämien jatkotoimien toteuttamiseksi, joissa kansallisten, kansainvälisten, myös EU:n, varojen epäillään joutuneen petoksen tai muun säännönvastaisuuden kohteeksi.

            Ihmisoikeudet ja vähemmistöjen suojelu

                  —

                  On pantava täytäntöön syrjinnän vastainen lainsäädäntö ja vähemmistöjen oikeuksia koskeva lainsäädäntö.

                  —

                  On jatkettava vankilaolojen parantamista.

                  —

                  On estettävä lainvalvontaviranomaisten syyllistyminen huonoon kohteluun, ja ilmenneisiin tilanteisiin on puututtava.

                  —

                  On varmistettava vammaisten tai vähemmistöryhmiin kuuluvien lasten ottaminen mukaan yleiseen koulutusjärjestelmään ja uudistettava lastenhoitojärjestelmää.

                  —

                  On jatkettava vähemmistöjen kotoutumisen ja etnisten ryhmien välisten hyvien suhteiden edistämistä.

                  —

                  On jatkettava yhteistyötä valtiosta riippumattomien järjestöjen kanssa kansallisella ja kuntatasolla.

            Alueelliset kysymykset ja kansainväliset velvoitteet

                  —

                  On tuettava sellaisten henkilöiden kotoutumista, jotka eivät halua palata takaisin kotiseudulleen. On pantava täytäntöön pakolaisia koskeva kansallinen strategia osana kattavaa sosiaalisen osallisuuden ja kotoutumisen strategiaa.

                  —

                  On jatkettava alueellisten yhteistyösopimusten täytäntöönpanoa.

            Taloudelliset arviointiperusteet

                  —

                  On lujitettava talouden vakautta jatkamalla julkisen talouden mukauttamis- ja vakauttamistoimia ulkoisen taseen epätasapainon vähentämiseksi.

                  —

                  On tehostettava julkisen talouden menojen hallintaa erityisesti kehittämällä budjettiprosessia ja varainhoitoa keskus- ja paikallishallinnossa. Talousarvion valmistelua ja täytäntöönpanoa koskevia valmiuksia on kehitettävä priorisoinnin mahdollistamiseksi.

                  —

                  On huolehdittava työmarkkinoiden joustavuudesta asteittaisen vapauttamisen avulla.

                  —

                  On parannettava liiketoimintaympäristöä yksityissektorin ja työllisyyden kehityksen kannustamiseksi. On yksinkertaistettava liike-elämää koskevia oikeudellisia menettelyjä erityisesti konkurssitapauksissa.

                  —

                  On suunniteltava yhdennetty tutkimuspolitiikka ja aloitettava sen soveltaminen tutkimus- ja kehittämistoiminnan edistämiseksi.

            Eurooppalaiset normit
      Sisämarkkinat
      Pääomien vapaa liikkuvuus

                  —

                  On annettava täysin vapaa liikkuvuus pääomille ja maksuille EU:n periaatteiden mukaisesti.

            Tavaroiden vapaa liikkuvuus

                  —

                  On kehitettävä standardointia erityisesti eurooppalaisten standardien käyttöönoton kautta. On jatkettava uuden ja globaalin lähestymistavan sekä vanhan lähestymistavan mukaisten direktiivien saattamista osaksi kansallista lainsäädäntöä. On perustettava markkinavalvontajärjestelmä yhteisön vaatimusten mukaisesti.

            Tulli ja verotus

                  —

                  On huolehdittava Montenegron tulli- ja veroalan lainsäädännön lähentämisestä yhteisön säännöstöön. On edelleen parannettava hallinnollisia valmiuksia tullilainsäädännön täytäntöönpanoon sekä korruption, kansainvälisen rikollisuuden ja veronkierron torjuntaan.

                  —

                  On lisättävä avoimuutta ja parannettava tiedonvaihtoa Euroopan unionin jäsenvaltioiden kanssa, jotta veronkiertoa tai verojen välttämistä voidaan ehkäistä.

                  —

                  On vaihdettava avoimesti tietoja EU:n jäsenvaltioiden ja Euroopan komission kanssa, jotta voidaan tehostaa veropetosten, veronkierron tai verojen välttämistä estävien toimenpiteiden täytäntöönpanoa.

            Kilpailu

                  —

                  On edelleen parannettava kilpailuviranomaisen toimintaa ja sen riippumattomuutta.

                  —

                  On jatkettava valtiontukisääntöjen kehittämistä ja järjestettävä valtiontuen valvonta vakautus- ja assosiaatiosopimuksen vaatimusten mukaisesti.

            Julkiset hankinnat

                  —

                  On tehostettava julkisia hankintamenettelyjä, myös yleishyödyllisten palvelujen ja toimilupien osalta, lisäämällä kansallisen lainsäädännön yhdenmukaisuutta EU:n säännöstön kanssa ja parantamalla julkisten hankintojen viraston, julkisia hankintoja käsittelevän oikaisuelimen ja sopimuksia tekevien yksiköiden hallinnollisia valmiuksia.

                  —

                  On huolehdittava edelleen täysin avoimista menettelyistä, riippumatta asianomaisen sopimuksen arvosta, ja Montenegron ja EU:n tarjoajien samanarvoisesta kohtelusta.

            Teollis- ja tekijänoikeudet

                  —

                  On varmistettava EU:n sääntöjä vastaava suojan taso saattamalla kansallinen lainsäädäntö täysin yhdenmukaiseksi teollis- ja tekijänoikeuksia koskevan yhteisön säännöstön kanssa ja vahvistamalla jatkuvasti kaikkien asianomaisten viranomaisten – rajavalvontaviranomaiset, lainvalvontaviranomaiset ja oikeuslaitos mukaan lukien – hallinnollisia valmiuksia ja täytäntöönpanotehtäviä.

            Rahoituspalvelut

                  —

                  On otettava käyttöön EU:n periaatteiden mukainen rahoituslaitosten ja -markkinoiden laaja-alainen sääntely- ja valvontakehys.

            Yhtiöoikeus

                  —

                  On aloitettava tilinpäätösraportointia koskevien vaatimusten saattaminen yhdenmukaisiksi EU:n säännöstön kanssa ja huolehdittava niiden tehokkaasta täytäntöönpanosta.

            Työllisyys- ja sosiaalipolitiikka

                  —

                  On parannettava edelleen työ- ja sosiaaliministeriön valmiuksia politiikan suunnitteluun ja seurantaan, ja erityisesti on keskityttävä edistämään nuorten, naisten ja heikoimmassa asemassa olevien ryhmien pääsyä työmarkkinoille sekä nykyaikaistamaan sosiaalipolitiikkaa. Montenegron työvoimaviranomaisten toteuttamien aktiivisten työllistämistoimien tulosvastuuta on lisättävä edelleen.

            Alakohtaiset politiikat
      Teollisuus ja pk-yritykset

                  —

                  On varmistettava pienyrityksiä koskevan eurooppalaisen peruskirjan täytäntöönpano kokonaisuudessaan.

                  —

                  On aloitettava sääntelyn vaikutusten arviointien tekeminen. On parannettava edelleen mahdollisuuksia saada rahoitusta ja kehitettävä liike-elämän tukirakenteita (klusterit, yrityshautomot, liikeyritys-/teknologiapuistot).

            Maatalous ja kalastus

                  —

                  On parannettava edelleen hallinnollisia valmiuksia politiikan suunnitteluun ja toteuttamiseen maatalouden ja maaseudun kehittämisen alalla. On suunniteltava maaseudun kehittämispolitiikkaa ja aloitettava sen täytäntöönpano.

                  —

                  On parannettava institutionaalista valmiutta elintarviketurvallisuuden parantamiseksi. On laadittava ohjelma elintarvikkeiden jalostuslaitosten uudistamiseksi vastaamaan EU:n vaatimuksia. On aloitettava toiminta lampaiden ja vuohien tunnistamiseksi ja niiden liikkumisen rekisteröimiseksi sekä kotimaisen kasvintuotannon tehokkaan valvonnan varmistamiseksi varsinkin niiden tuotteiden kohdalla, joihin liittyy EU:n erityisvaatimuksia.

                  —

                  On lähennettävä kalastuspolitiikkaa EU:n normeihin erityisesti resurssien hallinnan, tarkastuksen ja valvonnan aloilla sekä markkina- ja rakennepolitiikassa.

                  —

                  On jatkettava neuvoston asetuksen (EY) N:o 510/2006 ja sen myöhempien muutosten nojalla yhteisössä rekisteröityjen maantieteellisten merkintöjen ja alkuperänimitysten suojan varmistamista. On pidettävä suojattujen maantieteellisten merkintöjen ja alkuperänimitysten luettelo ajan tasalla tämän alan EU:n lainsäädännön kehityksen mukaisesti.

            Ympäristö

                  —

                  On jatkettava Montenegron lainsäädännön lähentämistä EU:n lainsäädäntöön ja standardeihin varsinkin ilman pilaantumista, vesiä ja kemikaaleja koskevan lainsäädännön osalta.

                  —

                  On aloitettava maankäyttösuunnitelman ja kokonaisvaltaisen ympäristöstrategian sekä kestävän kehityksen strategian ja muiden toimialakohtaisten strategioiden (rannikkoalueiden yhdennetty hoito, biologinen monimuotoisuus, ilmastonmuutos) täytäntöönpano. On varmistettava toteuttamiskelpoinen rahoituskehys keskipitkän ja pitkän aikavälin ympäristönsuojelupolitiikan toteuttamiseksi.

                  —

                  On ratifioitava Kioton pöytäkirja ja aloitettava sen täytäntöönpano.

                  —

                  On lisättävä ympäristönsuunnittelusta, luvanannosta, tarkastustoiminnasta, täytäntöönpanosta, valvonnasta ja projektijohtamisesta vastuullisten ministeriöiden ja elinten valmiuksia.

            Liikennepolitiikka

                  —

                  On lisättävä valmiuksia mm. suurten investointihankkeiden valmistelemiseksi. On varattava edelleen riittävästi varoja liikenteen infrastruktuurin ja hallintorakenteiden ylläpitämiseksi.

                  —

                  On pantava täytäntöön Kansainvälisen merenkulkujärjestön yleissopimusten mukaiset kansainväliset sitoumukset ja parannettava alusten meriturvallisuutta Pariisin yhteistyöpöytäkirja huomioiden.

            Energia

                  —

                  On hyväksyttävä ja pantava täytäntöön ympäristön kannalta kestävän energiapolitiikan pitkän aikavälin strategia.

                  —

                  On jatkettava alueellisten ja kansainvälisten sitoumusten täytäntöönpanoa tällä alalla kilpailukykyisten alueellisten energiamarkkinoiden perustamiseksi.

                  —

                  On osallistuttava kansainvälisiin ydinturvallisuutta koskeviin yleissopimuksiin, joiden sopimuspuolena Euratom jo on.

            Tietoyhteiskunta ja tiedotusvälineet

                  —

                  On saatava päätökseen vuonna 2002 hyväksytyn EU:n sähköisen viestinnän lainsäädäntökehyksen saattaminen osaksi kansallista lainsäädäntöä.

                  —

                  On luotava kilpailukykyiset sähköisen viestinnän markkinat lainsäädännön asteittaisen täytäntöönpanon kautta, soveltamalla kilpailua edistäviä toimia ja poistamalla mahdolliset jäljellä olevat markkinoillepääsyn esteet.

                  —

                  On huolehdittava sääntelyviranomaisten riippumattomuudesta sekä varmistettava sen tehtävien hoitamisen edellyttämät resurssit ja asiantuntemus.

                  —

                  On yhdenmukaistettava lainsäädäntö täysin audiovisuaalista alaa koskevan yhteisön säännöstön kanssa.

            Varainhoidon valvonta

                  —

                  On kehitettävä ja pantava täytäntöön johdon hajautetun tilivelvollisuuden ja toiminnallisesti itsenäisen sisäisen tarkastuksen periaatteet kansainvälisesti hyväksyttyjen standardien ja EU:n parhaiden käytäntöjen mukaisesti.

                  —

                  On vahvistettava valtiontalouden tarkastusviraston toimintavalmiuksia sekä sen toiminnan ja talouden riippumattomuutta.

                  —

                  On kehitettävä menetelmiä ja hallinnollisia valmiuksia EU:n taloudellisten etujen tehokkaan suojaamisen varmistamiseksi.

            Tilastot

                  —

                  On jatkettava luotettavien taloustilastojen kehittämistä. On luotava institutionaalisia valmiuksia perustilastotietojen tuottamiseksi ja julkaisemiseksi eurooppalaisten normien mukaisesti yritystilastojen, työmarkkinatilastojen ja kansantalouden tilinpidon aloilla.

                  —

                  On sisällytettävä paikallishallinto kokonaisuudessaan julkisen talouden tilinpitoon.

            Oikeus, vapaus ja turvallisuus
      Viisumi-, rajavalvonta-, turvapaikka- ja maahanmuuttokysymykset

                  —

                  On kehitettävä teknistä infrastruktuuria ja henkilöstöresursseja yhtenäistetyn rajavalvonnan toteuttamiseksi, myös vahvistamalla rajapoliisin ja tullilaitoksen resursseja. On parannettava rajanylitysmahdollisuuksia perustamalla uusia raja-asemia.

                  —

                  On edelleen lähennettävä viisumipolitiikkaa EU:n lainsäädäntöön ja käytäntöihin.

            Huumausaineet

                  —

                  On lujitettava viranomaisten ja kansainvälistä yhteistyötä ja kehitettävä edelleen lainvalvontaviranomaisten valmiuksia torjua huumausaineiden kauppaa.

            Poliisi

                  —

                  On jatkettava rakenneuudistusta, varmistettava vastuullisuus, uudistettava poliisikoulutusta sekä varmistettava lainvalvontaviranomaisten keskinäinen yhteistyö.

            Järjestäytyneen rikollisuuden ja terrorismin torjuminen

                  —

                  On kehitettävä toimiva todistajien suojelujärjestelmä, johon sisältyy alueellisella tasolla sovittuja osia.

                  —

                  On tehostettava talous- ja raharikosten (myös rahanpesu ja rahanväärennys), petosten ja korruption torjumista sekä parannettava asiaa koskevaa lainsäädäntöä.

                  —

                  On helpotettava niiden yhteyshenkilöiden sijoittamista, jotka EU:n jäsenvaltiot lähettävät järjestäytyneen rikollisuuden torjuntaan osallistuviin asianomaisin valtion elimiin. On pantava täytäntöön kansainvälisen järjestäytyneen rikollisuuden vastainen Palermon yleissopimus ja sen pöytäkirjat sekä talous- ja raharikoksiin sovellettavat kansainväliset normit.

                  —

                  On lisättävä hallinto- ja lainkäyttövalmiuksia uuden rikoslain täytäntöönpanemiseksi järjestäytyneen rikollisuuden osalta. Sisäasiainministeriön yhteydessä toimivaa järjestäytyneen rikollisuuden torjuntayksikköä on vahvistettava edelleen ja on huolehdittava kaikkien lainvalvontaviranomaisten välisestä yhteensovittamisesta. Myös asianmukaisia rikostiedusteluvalmiuksia on kehitettävä edelleen.

                  —

                  On tehostettava talous- ja raharikosten vastaista toimintaa (myös käteisen rahan ja muiden maksuvälineiden väärentämisen torjuntaa) sekä kehitettävä institutionaalisia ja hallinnollisia valmiuksia näihin rikoksiin liittyviin haasteisiin vastaamiseksi.

            Henkilötietojen suojaaminen

                  —

                  On huolehdittava tietosuojaviranomaisen asianmukaisesta toiminnasta.

                  —

                  On varmistettava valtion viranomaisten ja erityisesti lainvalvontaviranomaisten valmiudet panna täytäntöön henkilötietojen suojaamista koskeva lainsäädäntö.

            4.   OHJELMASUUNNITTELU
      Vakautus- ja assosiaatioprosessiin liittyvää yhteisön apua Länsi-Balkanin maille annetaan asianomaisten rahoitusvälineiden ja erityisesti liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006 (2) mukaisesti. Montenegro voi siten saada rahoitusta useita maita koskevista ja horisontaalisista ohjelmista.
      5.   EHDOLLISUUS
      Länsi-Balkanin maille annettavan yhteisön avun antaminen riippuu edistymisestä Kööpenhaminassa vahvistettujen poliittisten arviointiperusteiden ja tämän Eurooppa-kumppanuuden ensisijaisten tavoitteiden saavuttamisessa. Näiden yleisten edellytysten noudattamatta jättäminen saattaa johtaa siihen, että neuvosto toteuttaa aiheellisia toimenpiteitä asetuksen (EY) N:o 1085/2006 21 artiklan nojalla. Yhteisön apuun sovelletaan myös neuvoston 29 päivänä huhtikuuta 1997 antamissa päätelmissä määriteltyjä ehtoja, jotka koskevat erityisesti edunsaajien sitoutumista demokraattisten, taloudellisten ja institutionaalisten uudistusten toteuttamiseen.
      6.   SEURANTA
      Eurooppa-kumppanuuden täytäntöönpanoa tarkastellaan vakautus- ja assosiaatioprosessin yhteydessä käyttöön otettujen mekanismien ja erityisesti Euroopan komission vuosittain antamien kertomusten avulla.

         (1)  Neuvoston asetus (EY) N:o 510/2006, annettu 20 päivänä maaliskuuta 2006, maataloustuotteiden ja elintarvikkeiden maantieteellisten merkintöjen ja alkuperänimitysten suojasta (EUVL L 93, 31.3.2006, s. 12).

         (2)  EUVL L 210, 31.7.2006, s. 82.


title: 2007/543/EY: Neuvoston päätös, tehty 23 päivänä heinäkuuta 2007 , Bulgarian ja Romanian liittymisestä yleissopimukseen Euroopan poliisiviraston perustamisesta (Europol-yleissopimus)

text:
               1.8.2007

               FI

               Euroopan unionin virallinen lehti

               L 200/47

      NEUVOSTON PÄÄTÖS,
   tehty 23 päivänä heinäkuuta 2007,
   Bulgarian ja Romanian liittymisestä yleissopimukseen Euroopan poliisiviraston perustamisesta (Europol-yleissopimus)
   (2007/543/EY)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen,
   ottaa huomioon vuoden 2005 liittymissopimuksen,
   ottaa huomioon vuoden 2005 liittymisasiakirjan, jäljempänä ’liittymisasiakirja’, ja erityisesti sen 3 artiklan 4 kohdan,
   ottaa huomioon komission suosituksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Yleissopimus Euroopan poliisiviraston perustamisesta (Europol-yleissopimus), jäljempänä ’Europol-yleissopimus’, allekirjoitettiin Brysselissä 26 päivänä heinäkuuta 1995, ja se tuli voimaan 1 päivänä lokakuuta 1998.

               (2)

               Europol-yleissopimusta on täydennetty kahdella pöytäkirjalla, joista ensimmäinen allekirjoitettiin 24 päivänä heinäkuuta 1996 ja toinen 19 päivänä kesäkuuta 1997 ja joista ensimmäinen tuli voimaan 29 päivänä joulukuuta 1998 ja toinen 1 päivänä heinäkuuta 1999 (2).

               (3)

               Europol-yleissopimusta on muutettu kolmella muulla pöytäkirjalla, jotka allekirjoitettiin 30 päivänä marraskuuta 2000 (3), 28 päivänä marraskuuta 2002 (4) ja 27 päivänä marraskuuta 2003 (5). Pöytäkirjat, jotka allekirjoitettiin 30 päivänä marraskuuta 2000 ja 28 päivänä marraskuuta 2002, tulivat voimaan 29 päivänä maaliskuuta 2007, ja pöytäkirja, joka allekirjoitettiin 27 päivänä marraskuuta 2003, tuli voimaan 18 päivänä huhtikuuta 2007.

               (4)

               Liittymisasiakirjan 3 artiklan 3 kohdassa määrätään, että Bulgaria ja Romania liittyvät jäsenvaltioiden välillä tehtyihin yleissopimuksiin ja pöytäkirjoihin, jotka on lueteltu liittymisasiakirjan liitteessä I ja joihin kuuluvat muun muassa Europol-yleissopimus sekä 24 päivänä heinäkuuta 1996, 19 päivänä kesäkuuta 1997, 30 päivänä marraskuuta 2000, 28 päivänä marraskuuta 2002 ja 27 päivänä marraskuuta 2003 tehdyt pöytäkirjat. Niiden on määrä tulla voimaan Bulgarian ja Romanian osalta neuvoston määräämänä päivänä.

               (5)

               Liittymisasiakirjan 3 artiklan 4 kohdan mukaisesti neuvosto tekee edellä tarkoitettuihin yleissopimuksiin ja pöytäkirjoihin kaikki liittymisen johdosta tarvittavat mukautukset,

         ON PÄÄTTÄNYT SEURAAVAA:
   1 artikla
   Europol-yleissopimus sekä 24 päivänä heinäkuuta 1996, 19 päivänä kesäkuuta 1997, 30 päivänä marraskuuta 2000, 28 päivänä marraskuuta 2002 ja 27 päivänä marraskuuta 2003 tehdyt pöytäkirjat tulevat voimaan Bulgarian ja Romanian osalta sitä päivää seuraavan kuukauden ensimmäisenä päivänä, jona tämä päätös tehdään.
   2 artikla
   Europol-yleissopimuksen sekä 24 päivänä heinäkuuta 1996, 19 päivänä kesäkuuta 1997, 30 päivänä marraskuuta 2000, 28 päivänä marraskuuta 2002 ja 27 päivänä marraskuuta 2003 tehtyjen pöytäkirjojen tekstit, jotka on laadittu bulgarian ja romanian kielellä ja liitetty tähän päätökseen, ovat todistusvoimaiset samoin ehdoin kuin Europol-yleissopimuksen sekä mainittujen pöytäkirjojen muut tekstit.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 23 päivänä heinäkuuta 2007.

            Neuvoston puolesta

            Puheenjohtaja

         L. AMADO

      (1)  Lausunto annettu 10. heinäkuuta 2007 (ei vielä julkaistu virallisessa lehdessä).

      (2)  Euroopan unionista tehdyn sopimuksen K.3 artiklan perusteella 24 päivänä heinäkuuta 1996 tehty pöytäkirja, joka koskee Euroopan yhteisöjen tuomioistuimen ennakkoratkaisuin tapahtuvaa tulkintaa Euroopan poliisiviraston perustamista koskevasta yleissopimuksesta (EYVL C 299, 9.10.1996, s. 2) ja Euroopan unionista tehdyn sopimuksen K.3 artiklan ja Europol-yleissopimuksen 41 artiklan 3 kohdan perusteella 19 päivänä kesäkuuta 1997 tehty Europolin, sen elinten jäsenten sekä Europolin apulaisjohtajien ja työntekijöiden erioikeuksia ja vapauksia koskeva pöytäkirja (EYVL C 221, 19.7.1997, s. 2).

      (3)  EYVL C 358, 13.12.2000, s. 2.

      (4)  EYVL C 312, 16.12.2002, s. 2.

      (5)  EUVL C 2, 6.1.2004, s. 3.

      LIITE
      Europol-yleissopimuksen sekä 24 päivänä heinäkuuta 1996, 19 päivänä kesäkuuta 1997, 30 päivänä marraskuuta 2000, 28 päivänä marraskuuta 2002 ja 27 päivänä marraskuuta 2003 tehtyjen pöytäkirjojen bulgarian- ja romaniankieliset tekstit.


title: Neuvoston päätös, annettu 17 päivänä helmikuuta 2014 , uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan

text:
               22.2.2014

               FI

               Euroopan unionin virallinen lehti

               C 51/9

         NEUVOSTON PÄÄTÖS,
   annettu 17 päivänä helmikuuta 2014,
   uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan
   (2014/C 51/03)
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 ja erityisesti sen 4 artiklan (1),
   ottaa huomioon komission neuvostolle toimittaman työntekijäjärjestöjen edustajien ryhmän jäsenen nimittämisen,
   sekä katsoo seuraavaa:

               (1)

               Neuvosto nimitti 16 päivänä heinäkuuta 2012 tekemällään päätöksellä (2) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2012 alkavaksi ja 17 päivänä syyskuuta 2015 päättyväksi toimikaudeksi.

               (2)

               Kehittämiskeskuksen johtokunnan jäsenen paikka työntekijäjärjestöjen edustajien ryhmässä on Bulgarian käytettävissä.

         ON PÄÄTTÄNYT SEURAAVAA:
   Ainoa artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2015:

                  TYÖNTEKIJÄJÄRJESTÖJEN EDUSTAJAT:

               BULGARIA

               Yuliya SIMEONOVA

      Tehty Brysselissä 17 päivänä helmikuuta 2014.

            Neuvoston puolesta

            Puheenjohtaja

         A. TSAFTARIS

      (1)  EYVL L 39, 13.2.1975, s. 1.

      (2)  EUVL C 228, 31.7.2012, s. 3.


title: 2013/447/EU: Komission päätös, annettu 5 päivänä syyskuuta 2013 , päätöksen 2011/278/EU 18 artiklan 2 kohdan mukaisesta vakiokapasiteetin käyttökertoimesta  ETA:n kannalta merkityksellinen teksti

text:
               7.9.2013

               FI

               Euroopan unionin virallinen lehti

               L 240/23

         KOMISSION PÄÄTÖS,
   annettu 5 päivänä syyskuuta 2013,
   päätöksen 2011/278/EU 18 artiklan 2 kohdan mukaisesta vakiokapasiteetin käyttökertoimesta
   (ETA:n kannalta merkityksellinen teksti)
   (2013/447/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY (1) muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY ja erityisesti sen 10 a artiklan,
   sekä katsoo seuraavaa:

               (1)

               Jotta jäsenvaltiot voivat määrittää komission päätöksen 2011/278/EU (2) 18 artiklan 1 ja 3 kohdan mukaisesti uusien osallistujalaitosten tuotantotasot direktiivin 2003/87/EY 3 artiklan h kohdan mukaisesti, komission on määritettävä ja julkaistava vakiokapasiteetin käyttökertoimet.

               (2)

               Jäsenvaltioiden on määritettävä näiden laitosten tuotantotasot, jotta voidaan laskea ilmaisjakoon oikeutetuille uusille osallistujalaitoksille maksutta jaettavien päästöoikeuksien määrä kaudella 2013–2020. Tässä yhteydessä tarvitaan vakiokapasiteetin käyttökerrointa, jotta voidaan määrittää tuotteeseen liittyvä tuotantotaso tuotteille, joille on määritetty tuotteen vertailuarvo päätöksen 2011/278/EU liitteessä I. Uusien osallistujalaitosten osalta, lukuun ottamatta laitoksia, jotka ovat sellaisia huomattavan kapasiteetin laajennuksen johdosta, tuotantotaso on määritettävä kertomalla päätöksen 2011/278/EU 17 artiklan 4 kohdan mukaan määritetty tuotteen tuotannon asetettu alkukapasiteetti vakiokapasiteetin käyttökertoimella. Niiden laitosten osalta, joiden kapasiteettia on laajennettu tai vähennetty merkittävästi, jäsenvaltioiden on käytettävä vakiokapasiteetin käyttökerrointa, kun määritetään kyseessä olevan laitoksen osan lisätyn tai vähennetyn kapasiteetin osalta tuotteeseen liittyvä tuotantotaso.

               (3)

               Vakiokapasiteetin käyttökertoimen olisi oltava kaikkien tuotetta tuottavien laitosten keskimääräisten vuosittaisten kapasiteettikäyttöasteiden 80-persentiili. Osana yleistä vakiintuneiden laitosten lähtökohtatietojen keräämistä, joka suoritettiin kansallisten täytäntöönpanotoimenpiteiden laatimista varten, jäsenvaltiot keräsivät tiedot kyseessä olevan tuotteen keskimääräisestä vuosittaisesta tuotannosta kaudella 2005–2008. Nämä tuotantoluvut jaettiin päätöksen 2011/278/EU 7 artiklan 3 kohdassa tarkoitetulla asetetulla alkukapasiteetilla, minkä jälkeen jäsenvaltion määrittivät tämän perusteella kyseessä olevien alueellaan sijaitsevien laitosten kapasiteetin käyttökertoimet. Tämän jälkeen jäsenvaltiot ilmoittivat nämä tiedot komissiolle osana kansallisia täytäntöönpanotoimenpiteitä.

               (4)

               Saatuaan täytäntöönpanotoimenpiteet kaikilta jäsenvaltioilta ja otettuaan huomioon ETA:n EFTA-maiden täytäntöönpanotoimenpiteet komissio määritti keskimääräisten vuosittaisten kapasiteettikäyttöasteiden 80-persentiilin laitoksille, jotka tuottavat sellaista tuotetta, jolle on määritetty vertailuarvo; tällöin on otettava huomioon tarve varmistaa tasapuoliset kilpailuolosuhteet yhden toiminnanharjoittajan laitosten ja ulkoistetun tuotannon laitosten tuotantotoiminnan välillä. Laskenta perustuu tietoihin, jotka toimitettiin komissiolle 31 päivään joulukuuta 2012 mennessä.

               (5)

               Vertailutuotteita koskevat vakiokapasiteetin käyttökertoimet esitetään tämän päätöksen liitteessä. Näitä kertoimia sovelletaan vuosina 2013–2020,

         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltioiden on käytettävä liitteessä lueteltuja vakiokapasiteetin käyttökertoimia, kun määritetään direktiivin 2003/87/EY 3 artiklan h kohdassa tarkoitettujen laitosten osalta tuotteeseen liittyvä tuotantotaso päätöksen 2011/278/EU 18 artiklan mukaisesti.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 5 päivänä syyskuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 275, 25.10.2003, s. 32.

      (2)  Komission päätös 2011/278/EU, annettu 27 päivänä huhtikuuta 2011, päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti (EUVL L 130, 17.5.2011, s. 1).

      LIITE

                  Päätöksen 2011/278/EU liitteessä I mainittu vertailutuote

                  Vakiokapasiteetin käyttökerroin (SCUF)

                  Koksi

                  0,960

                  Sintrattu malmi

                  0,886

                  Kuuma metalli

                  0,894

                  Prebakeanodi

                  0,928

                  Alumiini

                  0,964

                  Harmaa sementtiklinkkeri

                  0,831

                  Valkoinen sementtiklinkkeri

                  0,787

                  Kalkki

                  0,813

                  Dolomiittinen kalkki

                  0,748

                  Sintrattu dolomiittinen kalkki

                  0,784

                  Floatlasi

                  0,946

                  Värittömät lasipullot ja -purkit

                  0,883

                  Värilliset lasipullot ja -purkit

                  0,912

                  Jatkuvalla valulla tuotetut ohuet lasikuidut

                  0,892

                  Julkisivutiilet

                  0,809

                  Lattiatiilet

                  0,731

                  Kattotiilet

                  0,836

                  Sumutekuivattu jauhe

                  0,802

                  Kipsi

                  0,801

                  Kuivattu sekundaarinen kipsi

                  0,812

                  Lyhytkuituinen sulfaattisellu

                  0,808

                  Pitkäkuituinen sulfaattisellu

                  0,823

                  Sulfaattisellu, kuumahierresellu ja mekaaninen sellu

                  0,862

                  Keräyspaperisellu

                  0,887

                  Sanomalehtipaperi

                  0,919

                  Päällystämätön hienopaperi

                  0,872

                  Päällystetty hienopaperi

                  0,883

                  Pehmopaperi

                  0,900

                  Testlaineri ja aallotuspaperi (fluting)

                  0,889

                  Päällystämätön kartonki

                  0,863

                  Päällystetty kartonki

                  0,868

                  Typpihappo

                  0,876

                  Adipiinihappo

                  0,849

                  Vinyylikloridimonomeeri (VCM)

                  0,842

                  Fenoli/asetoni

                  0,870

                  S-PVC

                  0,873

                  E-PVC

                  0,834

                  Natriumkarbonaatti

                  0,926

                  Jalostamotuotteet

                  0,902

                  Valokaariuunissa valmistettu hiiliteräs

                  0,798

                  Valokaariuunissa valmistettu runsasseosteinen teräs

                  0,802

                  Rautavalu

                  0,772

                  Mineraalivilla

                  0,851

                  Kipsilevy

                  0,843

                  Hiilimusta (”carbon black”)

                  0,865

                  Ammoniakki

                  0,888

                  Höyrykrakkaus

                  0,872

                  Aromaattiset aineet

                  0,902

                  Styreeni

                  0,879

                  Vety

                  0,902

                  Synteesikaasu

                  0,902

                  Etyleenioksidi/etyleeniglykolit

                  0,840